Lüneburg

Lineburg (njemački: Lüneburg) je grad u nemačkoj pokrajini Donja Saksonija, oko 50 km jugoistočno od Hamburga. Jedno je od 43 opštinska središta okruga Lineburg. Historija Lineburg se prvi put pominje 956. Iako je grad bio bogat zbog trgovine solju bio je potčinjen obližnjem Bardoviku. Međutim do preokreta je došlo kada je Henrik Lav 1189. razorio Bardovik, koji je odbijao da mu se potčini. Lineburg je tada od Henrika Lava dobio status grada potpuno preuzevši kontrolu nad trgovinom soli. Godine 1235. postao je centar sopstvenog vojvodstva Lineburg-Braunšvajg. Kneževina Lineburg oformljena je 1269. Slobodan kraljevski grad postao je 1392, a taj status zadržao je do 1637. U Srednjem veku bio je poznat po proizvodnji soli, a vrhunac je dostigao oko 1600. Bio je jedan od najbogatijih gradova hanze. Ukidanje Hanze i posebno smanjenje ulova haringi čije konzerviranje je trebalo mnogo soli uticalo je da grad počne da nazaduje. Pripao je Hanoveru 1692. Mladi Johan Sebastijan Bah je ovde bio učenik orguljaša Georga Bema 1700-1703. Hajnrih Hajne je u 19. veku svedočio o Lineburgu kao dosadnom gradu. U Lineburgu je samoubistvo izvršio Hajnrih Himler 1945. Vekovna proizvodnja soli je obustavljena 1980. Univerzitet u Lineburgu je otvoren 1989. Geografski i demografski podaci Grad se nalazi na nadmorskoj visini od 17 metara. Površina opštine iznosi 70,3 km². U samom gradu živi 72.492 stanovnika a oko 103.000 sa predgrađima. Prosečna gustina stanovništva iznosi 1.031 stanovnika/km². Kroz grad protiče reka Ilmenau, pritoka Elbe. U okolini grada se prostire Lineburška stepa. Poseduje regionalnu šifru (AGS) 3355022. Međunarodna saradnja Reference Literatura Vanjske veze Zvanična prezentacija grada Lineburg